72 Jordbunden 



Skønt Morænemergelen, der danner Underlaget, altsaa er temmelig 

 forskellig i sin Sammensætning paa de forskellige Steder, er ikke desto 

 mindre Muldlagene, der er opstaaet af Morænemergelen, særdeles ens- 

 artet sammensat. En af Grundene hertil er den S. 48 beskrevne Forvit- 

 ring af Morænemergelen i de overfladiske Lag, men Hovedgrunden er 

 dog Agerbruget, der ved at behandle Jordlagene paa samme Maade med 

 Hensyn til Findeling, Omblanding og Tilførsel af Gødning har frembragt 

 de ensartede Muldlag af den uensartede Undergrund. 



I den naturlige Jordbund bidrager altsaa de forskellige omtalte Dyre- 

 former i meget væsentlig Grad til at findele de organiske Stoffer i Over- 

 grunden, og ved Jorddyrkningen udfører Mennesket som nævnt en 

 ganske lignende Virksomhed overfor Kulturjorden. Men det er dog væ- 

 // sentlig en mekanisk Findeling og Fordeling af Stoffet, der herved fore- 

 tages, den egentlige kemiske Omdannelse af det organiske Stof i Jord- 

 bunden foregaar ved Bakte riernes og Gærsvampen es Hjælp. Førend vi 

 gaar nærmere ind her paa, vil det dog være ønskeligt at betragte fra et 

 kemisk Synspunkt de Stoffer, som giver Oprindelse til Humusstofferne 

 og ligeledes, saa vidt det lader sig gøre, faa en Oversigt over de sidst- 

 nævnte Stoffers Natur. Der maa derfor indskydes et særskilt Kapitel 

 herom. 



Humusstofferne. 



Planter og Dyr bestaar af et overordentlig stort Antal organiske 

 Forbindelser og et ringe Antal uorganiske Stoffer.*) Disse sidste, de 

 saakaldte Askebestanddele, kan vi i denne Sammenhæng foreløbig se 

 bort fra og alene holde os til de organiske Forbindelser. Deres Antal 

 er som nævnt overordentlig stort, men de kan for Oversigtens Skyld 

 deles i 3 store Grupper: Kulhydrater (Sukkerarterne, Stivelse, Cellu- 

 lose**) m. fl.), Fedtstoffer (Forb. af Glycerin med organiske Syrer) og 

 ProteYnstoffer eller Æggehvidestoffer. Mange andre Stofgrupper fore- 

 kommer, men de nævnte tre Grupper er i kvantitativ Henseende langt 

 de vigtigste. De to første Grupper bestaar af Kulstof, Brint og Ilt, den 

 sidste Gruppe, Proteinstofferne, indeholder foruden Kulstof, Brint og Ilt 

 ogsaa Kvælstof og smaa Mængder Fosfor, Svovl m. m. 



Kulhydraterne, Fedtstofferne og Proteinstofferne i de til Jorden fal- 

 dende Brudstykker eller Affaldsprodukter af Planter eller Dyr kan ved Mi- 

 kroorganismernes Indflydelse undergaa mangfoldige Omdannelser, hvoraf 



*) De uorganiske Stoffer er for Størstedelen til Stede som Dele eller Led 

 I de organiske Forbindelser, men bliver ved Forbrænding af Kulstofforbindel- 

 serne tilbage som Aske, d. v. s. rent uorganiske Forbindelser. 



**) Cellulose Forekommer væsentlig kun i Planteriget. 



